ຈອນ ດວງດາຣາ ທະຫານຫານ ທີ່ໄດ້ພລີຊີບເພື່ອຊາດ
ຈອນ ດວງດາຣາ ແມ່ນນຶ່ງໃນຈໍານວນ ທະຫານສະຫະລັດ 30 ຄົນເສຍຊີວິດໄປ ພ້ອມກັນ ເວລາເຮືອບິນເຮລີຄອບເຕີ້ ຖືກຍິງຕົກ ທີ່ອັຟການິສຖານ, ວັນທີ 6 ສິງຫາ.
ໃນລາຍການຊີວິດຊາວລາວໃນຕ່າງແດນ ຂອງ VOA ມື້ນີ້ ເຮົາຈະນໍາລາຍລະອຽດກ່ຽວກັບເລື່ອງລາວຂອງ ຈອນ ດວງດາຣາ ທະຫານເຮືອທີ່ທໍາງານຮ່ວມກັບທະຫານໜ່ວຍ Navy SEALs ຂອງກອງທັບເຮືອສະຫະລັດ ຜູ້ຊຶ່ງໄດ້ເສຍສະລະແລະອຸທິດຕົນເພື່ອຊາດ ພລີຊິບຮ່ວມກັນກັບໝວ່ຍທະຫານ Navy SEALs ໃນອັຟການີສຖານ ວັນນະສອນມີບົດ ສໍາພາດກັບມານດາ, ເອື້ອຍແລະອ້າຍຂອງຜູ້ກ່ຽວ ມາສະເໜີທ່ານ ໃນອັນດັບຕໍ່ໄປ ວັນທີ 6 ສິງຫາທີ່ຜ່ານມານີ້ ຄືວ່າເປັນວັນສູນເສຍຄັ້ງຍິ່ງໃຫ່ຍຂອງຊາວອະເມຣິກັນ ກໍຄື ກອງທະຫານສະຫະລັດໃນການປະຕິບັດງານໜ້າທີ່ໃນສົງຄາມທີ່ Afghanistan ໃນ ເຫດຮ້າຍເຮືອບິນເຮລິຄອບເຕີຖືກຍິງຕົກ ທີ່ໄດ້ເອົາຊີວິດທະຫານສະຫະລັດໄປ 30 ຄົນ ພ້ອມກັນບາດດຽວ ຊຶ່ງມີຮວມທັງໜ່ວຍລົບພິເສດ NAVY SEALs 17 ຄົນ ຈອນ ດວງດາຣາ ໜຸ່ມລາວອະເມຣິກັນ ໄວ 26 ປີ ກໍແມ່ນນຶ່ງໃນ 30 ຄົນນັ້ນ ຈອນ ດວງດາຣາ ເກີດໃນລັດ Iowa ແລະໄດ້ສະມັກເຂົ້າຮັບໃຊ້ເປັນທະຫານເຮືອ ຫຼັງຈາກຈົບມັດທະຍົມສົມບູນ ຕອນອາຍຸ 19 ປີ ຊຶ່ງມື້ນີ້ ຍາເອື້ອຍ ແສງຈັນ, ເອື້ອຍ ຈັນສະມຸດ ແລະອ້າຍພັນສຸວັນ ໄດ້ໂອ້ລົມກັບ VOA ເຖິງເບື້ອງຫຼັງຄວາມ ເປັນມາຂອງຄອບຄົວແລະຂອງຈອນ ຜູ້ເປັນລູກຊາຍ ແລະນ້ອງຊາຍ ສຸດທີ່ຮັກ ຂໍເຂີນຮັບຟັງການສໍາພາດດັ່ງກ່າວໄດ້ດ້ວຍການເປີດ Audio file ໄດ້ເລີຍ